32001R2579
L 344/68
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2579/2001 НА КОМИСИЯТА
от 27 декември 2001 година
за трето изменение на Регламент (ЕО) № 1209/2001 за дерогиране от Регламент (ЕО) № 562/2000 относно определяне на подробни правила за прилагането на Регламент (ЕО) № 1254/1999 на Съвета по отношение на изкупуването при публична интервенция в сектора на говеждо и телешко месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), последно изменен с Регламент (EО) № 2345/2001 на Комисията (2), и по-специално член 38, параграф 2 и член 47, параграф 8 от него,
и като има предвид, че:
(1)
Регламент (EО) № 1209/2001 на Комисията (3), последно изменен с Регламент (ЕО) № 1922/2001 (4), въвежда някои дерогации от Регламент (ЕО) № 562/2000 на Комисията (5), последно изменен с Регламент (ЕО) № 1564/2001 (6), за да реагира на извънредното положение на пазара, вследствие от събитията, свързани със спонгиформната енцефалопатия при говедата (СЕГ) и с появилата се по-късно епидемия от шап.
(2)
Положението на пазара продължава да бъде неустойчиво и се характеризира с чувствителен спад на цените. Освен това увеличаването на производството, предвидено за първото тримесечие на 2002 г. в резултат от отлагането на клането на животни, които понастоящем са складирани във фермите, би могло също така да предизвика ново спадане на цените за някои категории говеда. Следователно е необходимо да се удължи прилагането на дерогациите, посочени в Регламент (ЕО) № 1209/2000, през първото тримесечие на 2002 г. и същевременно да се въведат някои промени по отношение на тях.
(3)
Размерът на специалната премия, посочен в член 4 от Регламент (ЕО) № 1254/1999, ще се увеличи за воловете от 136 на 150 EUR за 2002 г. Следователно тази цифра трябва също така да се отрази при намаляването на цената (на половин трупове) на неугоени отбити животни.
(4)
Регламент (ЕО) № 1209/2001 следва съответно да бъде изменен.
(5)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1209/2001 се изменя, както следва:
1.
Член 1 се изменя, както следва:
a)
параграф 3 се заменя със следното:
„3. Чрез дерогация от разпоредбите на член 4, параграф 2 от Регламент (ЕО) № 562/2000 максималното тегло на кланичните трупове, посочено в горепосочената разпоредба, е равно на:
-
380 килограма за първите три тръжни процедури на първото тримесечие на 2002 г., и
-
370 килограма за двете последни тръжни процедури през първото тримесечие на 2002 г.
Въпреки това при извършване на интервенцията могат да бъдат изкупувани кланични трупове и с по-голямо тегло. В този случай изкупната цена се заплаща до размера на цената, определена за това максимално тегло, или, когато се отнася до предните четвъртинки, изкупната цена се плаща в размер до 40 % от цената, определена за максимално разрешеното тегло.“;
б)
параграф 4 се заменя със следното:
„4. Чрез дерогация от разпоредбите на член 16, параграф 2 от Регламент (ЕО) № 562/2000:
-
за втората и петата тръжна процедура през първото тримесечие на 2002 г. срокът за доставка се определя на 24 календарни дни.“;
в)
в параграф 7, трето тире числото „68“, което фигурира във второто изречение, се заменя от числото „75“.
2.
В член 2 втори параграф се заменя със следното:
„Прилага се спрямо тръжните процедури, открити през първото тримесечие на 2002 г.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 януари 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 декември 2001 година.